**ПОКАНА ЗА КАНДИДАТСТВАНЕ**

**ЗА СПЕЦИАЛИЗАЦИЯ**

**ПО ПРОЕКТ МОДЕРН-A**

Настоящата покана е за специализация за срок от един месец в

*Професионално направление*:4.1. Физически науки;

*Научна специалност* „Медицинска физика“;

*Приемащ университет*:Технически университет Рига, Латвия;

*Период на специализацията*: *от 18 февруари 2022 г. до 20 март 2022 г.*

**ИНФОРМАЦИЯ ЗА КОНКУРСА**

Специализациите по проект BG05M2OP001-2.016-0018 „МОДЕРН-А“, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове, могат да бъдат осъществени от участници от ПУ “Паисий Хилендарски”, които отговарят на следните критерии:

* Да са преподаватели в ПУ “Паисий Хилендарски”;
* Да притежават необходимото ниво на владеене на чужд език (минимум B2);
* Да участват в специализация по проекта за първи път;
* Да заявят готовност за ангажираност с професионалното направление 4.1. Физически науки, Научна специалност „Медицинска физика“;
* Да са налични възможности в приемащия университет.

Селекцията на кандидатурите ще бъде извършена при прилагане на критерии за допустимост.

Конкурсите за селекция ще се проведат централизирано, при спазване принципите на безпристрастност, прозрачност и справедливост на избора. В комисиите за подбор не могат да участват лица, които са подали кандидатури в рамките на същата селекционна процедура, с което ще се гарантира липсата на конфликт на интереси.

**ДОКУМЕНТИ ЗА КАНДИДАТСТВАНЕ**

1. Заявление за специализация – по образец (Приложение 1);

2. Копие от документ за владеене на езика на преподаване (в случай, че кандидатът не разполага с такъв документ, нивото на владеене на чуждия език се декларира само в заявлението за кандидатстване);

**ПОДАВАНЕ НА ДОКУМЕНТИТЕ**

Документите трябва да бъдат сканирани във формат pdf и да бъдат запазени във файл с името на документа и добавено името на кандидата.

Пример: Zayavlenie\_IvanIvanov; Ezik\_IvanIvanov...

Всички документи трябва да бъдат подадени на адрес: [m.yaneva@uni-plovdiv.bg](mailto:m.yaneva@uni-plovdiv.bg) в срок до **12.02.2022 г.**

**РЕЗУЛТАТИ**

Списъкът с резултатите от конкурса ще бъде публикуван на облачното пространство на проект МОДЕРН-A.

**ЗАЩИТА НА ЛИЧНИТЕ ДАННИ**

СУ „Св. Климент Охридски“ и Пловдивски университет „Паисий Хилендарски“ обработват предоставените от Вас лични данни за целите на конкурса по проект МОДЕРН-А на основанията, описани в Задължителната информация за правата на лицата по защита на личните данни и в съответствие с разпоредбите на Закона за защита на данните и на Регламент (ЕС) 2016/679 от Европейския парламент и на Съвета от 27 април 2016 г. относно защита на физическите лица по отношение на обработката на лични данни и за свободното движение на такива данни (GDPR).

За контакти: intern@admin.uni-sofia.bg